62023CO0763_INF
Sklep Sodišča (deveti senat) z dne 25. junija 2024 –Dragoram Tour
(Zadeva C‑763/23)
„Predhodno odločanje – Člen 99 Poslovnika Sodišča – Odgovor, na katerega je mogoče jasno sklepati iz sodne prakse – Obdavčenje – Davek na dodano vrednost (DDV) – Direktiva 2006/112/ES – Členi od 306 do 308 – Posebna ureditev za potovalne agente – Področje uporabe – Transakcije, ki jih opravijo potovalne agencije in pri katerih gre za preprodajo letalskih vozovnic, kupljenih pri tretjih davčnih zavezancih, po višji ceni – Neobstoj nadaljnje storitve“
1.
Harmonizacija davčne zakonodaje – Skupni sistem davka na dodano vrednost – Posebna ureditev za potovalne agente – Področje uporabe – Nadaljnja prodaja letalskih vozovnic, kupljenih od tretjih davčnih zavezancev, s strani potovalnih agencij po višji ceni – Vključitev – Obstoj dobav blaga ali opravljanja storitev, ki so morebiti dodane k temu dajanju na razpolago – Nevplivanje
(Direktiva Sveta 2006/112, členi od 306 do 310)
(Glej točke od 29 do 34 in točko 1 izreka.)
2.
Harmonizacija davčne zakonodaje – Skupni sistem davka na dodano vrednost – Posebna ureditev za potovalne agente – Izjema od njene uporabe, ki potovalnim agencijam daje pravico, da se v primeru mednarodnega prevoza potnikov lahko odločijo za uporabo splošne ureditve DDV – Nedopustnost
(Direktiva Sveta 2006/112, člena 306(1) in 308)
(Glej točko 43 in točko 2 izreka.)
Izrek
1.
Člen 306 Direktive Sveta 2006/112/ES z dne 28. novembra 2006 o skupnem sistemu davka na dodano vrednost
je treba razlagati tako, da
transakcija davčnega zavezanca, pri kateri gre za nakup letalskih vozovnic od drugih davčnih zavezancev in za njihovo preprodajo fizičnim osebam po ceni, ki vključuje provizijo, spada v posebno ureditev davka na dodano vrednost (DDV), ki velja za potovalne agencije, čeprav te transakcije ne spremlja nobena dodatna storitev, razen storitev dajanja informacij in svetovanja.
2.
Člen 306(1) in člen 308 Direktive 2006/112
je treba razlagati tako, da
nasprotujeta nacionalni zakonodaji, s katero je uvedena izjema od uporabe posebne ureditve davka na dodano vrednost (DDV) za potovalne agencije, v okviru katere je tem potovalnim agencijam dana pravica, da se lahko v primeru mednarodnega prevoza potnikov odločijo za uporabo splošne ureditve DDV.